'Tko izda stranku, 'stišće' mu se ovrha od dva milijuna kuna'

Onaj tko hoće biti na listi, morat će potpisati bianco zadužnicu da mu se može naplatiti ovrha u slučaju da ode iz stranke ili glasa protivno uputama stranke, najavio je Pernar u emisiji N1 televizije

<p><strong>Živi zid će sjesti na imovinu svojih članova koji izdaju program stranke</strong>, najavio je to u intervjuu za <a href="http://hr.n1info.com/a299812/Vijesti/Pernar-o-ovrhana-za-zastupnike-Zivog-zida.html">N1 </a>zastupnik Živog zida Ivan Pernar. Instrument kojim namjeravaju provoditi ovrhe neposlušnih članova su bianco zadužnice.</p><p>- Uvijek će biti mogućnosti da postoje ljudi koji prelaze iz jednog tabora u drugi, ali planiramo taj problem riješiti zadužnicama. Onaj tko hoće biti na listi, morat će potpisati da u slučaju da ode iz stranke ili glasa protivno uputama stranke, mu se "stišće" ovrha na milijun-dva kuna - rekao je i dodao kako se stranka ne želi naći u situaciji da netko 'promijeni priču kad dođe na vlast'.</p><p>- Ne želimo se naći u situaciji da netko, recimo, glasa za vas jer vi imate jednu priču, a kada ste izabrani kažete da imate drugu priču. Nama se to već dogodilo. Mi smo imali tu situaciju, vjerovali smo ljudima na povjerenje. Iskustvo nas je naučilo da povjerenja u politici ima, ali ne u dovoljnoj mjeri i zato to povjerenje treba pojačati sa zadužnicama. I to se radi i u drugim strankama - rekao je Pernar.</p>